คือคะหนูโดนแมวกัดผ่านมา7สัปดาห์กว่าๆแล้วค่ะแต่กัดแบบไม่ได้ฝังเขี้ยวกัดแบบเฉียดๆแต่เลือดออกซิบๆค่ะหนูล้างแผลด้วยเบตาดีนเพราะบอกลุงแล้วลุงบอกว่าไม่เป็นอะไรหรอกเพราะมันเป็นแมวที่ร้านโทรศัพท์หนูทักไปถามเขาเรื่องแมวว่ายังอยู่ดีไหมเขาบอกว่ายังอยู่แต่หนูไม่ค่อยมั่นใจเพราะว่าหนูไม่ได้เห็นกับตา ซึ่งหนูลองบอกพ่อกับแม่เมื่อ2สัปดาห์แรกๆแล้ว แต่เขาก็บอกว่ามันไปฉีดไม่ทันแล้วเขาเลยไม่พาไปอ่ะค่ะ ที่นี้ช่วงนี้หนูมีอาการเจ็บคออะค่ะแล้วก็เมื่อยๆนิดหน่อยแต่ไม่แน่ใจว่าเพราะอะไรคือน่าจะเพราะหนูนอนตรงแอร์เป่าด้วย หนูกังวลว่าจะเป็นพิษสุนัขบ้ามากๆค่ะแล้วหนูเป็นเด็กด้วยจะไปเองก็ไม่ได้คือหนูกังวลมากเพราะมันเป็นแล้วไม่หาย ถ้าไปตอนนี้จะทันไหมคะ แล้วหนูควรทำยังไงดี แต่ถามทางลุงแล้วทางลุงบอกว่าไปถามร้านแล้วร้านบอกว่าแมวเลี้ยงอย่างดีฉีดยาแล้ว แต่หนูก็กลัวอ่ะค่ะ
สวัสดีค่ะ chanom,แนะนำควรสอบถามกับเจ้าของแมวว่าแมวยังมีชีวิตอยู่หรือไม่ หรือหากไม่แน่ใจ ก็ควรไปสังเกตดูแมวด้วยตนเองค่ะ หากแมวยังคงมีชีวิตอยู่ แสดงว่าแมวไม่ได้เป็นโรคพิษสุนัขบ้า และก็จะไม่ติดโรคพิษสุนัขบ้ามาค่ะ ดังนั้น ก็ไม่จำเป็นต้องไปฉีดวัคซีนค่ะแต่หากแมวตายไปแล้ว หรือหายไป แนะนำว่าก็ควรไปฉีดวัคซีนพิษสุนัขบ้าไว้ค่ะ แม้จะผ่านมา 7 สัปดาห์แล้ว เพราะโรคพิษสุนัขบ้า อาจมีระยะฟักตัวนานหลายเดือนได้ ดังนั้น การฉีด ก็ยังอาจช่วยป้องกันได้อยู่ค่ะ นอกจากนี้ ก็ถือเป็นการฉีดเพื่อป้องกันล่วงหน้าไว้ได้ค่ะสำหรับอาการเจ็บคอ ปวดเมื่อยตัว ไม่ใช่ลักษณะอาการของโรคพิษสุนัขบ้าค่ะ เพราะโรคพิษสุนัขบ้า จะมีการดำเนินโรคที่รวดเร็ว ภายในไม่กี่วัน ก็จะหมดสติและเสียชีวิตไปค่ะดังนั้น อาการที่เป็นอยู่ จึงอาจเกิดจากสาเหตุ เช่น ไข้หวัด คออักเสบ ทอนซิลอักเสบ หรือแม้แต่โควิด 19 ได้ ดังนั้น หากไม่แน่ใจเรื่องประวัติการสัมผัสโรคโควิด 19 ก็ควรไปตรวจด้วยค่ะ ในเบื้องต้น ให้พยายามดื่มน้ำเปล่ามากๆ งดน้ำเย็น พักผ่อนเยอะๆ ทานอาหารอ่อน รสจืด งดสูบบุหรี่และดื่มแอลกอฮอล์ บ้วนปากล้างลำคอด้วยน้ำเกลือ เป็นต้น